334 NOVUM ORGANUM. 



Ostenditur etiam in colliquatione metallorum, 

 quae (cum sint corporis compactissimi) non facile 

 intumescunt et se dilatant : sed tamen spiritus 

 eorum, postquam fuerit in se dilatatus, et majorem 

 adeo dilatationem concupierit, trudit plane et agit 

 partes crassiores in liquidum. Quod si etiam calor 

 fortius intendatur, solvit et vertit multum ex iis in 

 volatile. 



Ostenditur etiam in ferro aut lapidibus : quae 

 licet non liquefiant aut fundantur, tamen emolli- 

 untur. Quod etiam fit in baculis ligni ; qua? cale- 

 facta paulluliim in cineribus calidis fiunt flexibi- 

 lia. 



Optime autem cernitur iste Motus in ae re, qui 

 per exiguum calorcm se dilatat at continue et mani 

 festo : ut per ^nstant. 38. Tab. 2. 



Ostenditur etiam in nature, contraria Frigidi. 

 Frigus enim omne corpus contrahit et cogit in an- 

 gustius ; adeo ut per intensa frigora clari excidant 

 ex parietibus, aera dissiliant, vitrum etiam calefactum 

 et subito positum in frigido dissiliat et frangatur. 

 Similiter aer per levem infrigidationem recipit se in 

 angustius : ut per Instant. 38. Tab. 3. Verum de 

 his fusius dicetur in inquisitione de Frigido. 



Neque mirum est, si Calidum et Frigidum edant 

 complures actiones communes (de quo vide Instant. 

 32 Tab. 2.), cum inveniantur duas ex sequentibus 

 Differentiis (de quibus mox dicemus) quae competunt 

 utrique naturae ; licet in hac Differentia (de qua nunc 

 loquimur) actiones sint ex diametro oppositae. Cali 

 dum enim dat motum expansivum et dilatantem, 



